
R E F E R A T   D E   A P R O B A R E

privind alipirea a trei parcele de teren aparținând domeniului
privat al Municipiului Brad

În municipiul Brad pe strada Șteampurile Vechi, în domeniul privat al Municipiului Brad, s-a regăsit o suprafață de 1.500 mp. teren.
O suprafață de 300 mp. teren a fost atribuită în scopul construirii unei locuințe în baza Legii nr. 15/2003. Ulterior finalizării locuinței, terenul a fost vândut proprietarului construcției, conform prevederilor legislative în vigoare. 
Suprafața de teren disponibilă, respectiv cei 1.200 mp. sunt dispuși în zona adiacentă proprietății imobilului cu număr cadastral 60441, iar pe o suprafață de teren se regăsește o construcție cu destinația de locuință neintabulată.


În urma deplasării la fața locului, cu topografi autorizați, s-a convenit la alipirea suprafețelor de teren disponibile, ca ulterior parcela rezultată să fie parcelată conform celor constatate la fața locului.


În acest scop s-a comandat întocmirea unei documentații de alipire a celor trei imobile, rezultând imobilul cu numărul cadastral 69177, situat în municipiul Brad, strada Șteampurile Vechi,  având suprafața totală rezultată în urma alipirii de 1.200 mp.
Cele trei parcele care urmează a fi alipite se identifică astfel:

- imobil – teren cu suprafața de 200 mp. înscris CF nr. 60440 Brad, număr cadastral 60440;

- imobil – teren cu suprafața de 286 mp. înscris CF nr. 67896 Brad, număr cadastral 67896;

- imobil – teren cu suprafața de 714 mp. înscris CF nr. 67897 Brad, număr cadastral 67897.

În contextul celor de mai sus am inițiat prezentul proiect de hotărâre prin care am propus alipirea a trei parcele de teren aparținând domeniului privat al Municipiului Brad și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 879 alin. 1, alin. 3, alin. 4 și alin. 5, art. 880 alin. 1, precum și art. 907 din Legea nr. 287/2009 privind Codul Civil, republicat, cu modificările și completările ulterioare, ale art. 25 alin. 2 din Legea cadastrului și a publicității imobiliare nr. 7/1996, cu modificările și completările ulterioare, ale art. 98, art. 99, art. 129, art. 130 alin. 1 lit. b, alin. 2, alin. 3 și alin. 6 din Regulamentul de recepție și înscriere în evidențele de cadastru și carte funciară aprobat prin Ordinul A.N.C.P.I. nr. 600/2023, ale art. 25 alin. 1 din Legea nr. 350/2001 privind amenajarea teritoriului, cu modificările și completările ulterioare, ale art. 129 alin. 2 lit. c, precum și  alin. 6 lit. c din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

